Samarqandda Milliy gvardiyaga muddatli harbiy xizmatni o‘tagani kelgan xizmatchilar qasamyod qabul qildi (foto)

7-aprel kuni Samarqand shahrida Milliy gvardiyaning viloyat bo‘limiga muddatli harbiy xizmatni o‘tashga kelgan yigitlar Harbiy qasamyod qabul qildi. Bu haqda Samarqand shahar hokimligi matbuot xizmati “Daryo”ga xabar berdi.

Registon maydoni oldida bunyod etilgan O‘zbekiston birinchi Prezidenti Islom Karimov haykali poyida muddatli harbiy xizmatni o‘tayotgan askarlar o‘z Vataniga, xalqiga va Prezidentiga sadoqatlarini izhor etdi.

Tantanali marosimdan so‘ng muddatli harbiy xizmatchilarning oila a’zolari e’tiboriga askarlar tomonidan ko‘rgazmali chiqishlar namoyish etildi.